Budućnost kakvu nismo zamišljali

Svatko od nas ima neku ideju kakva bi budućnost trebala izgledati.

Siguran sam da je većina među nama razmišljala o tome kako ćemo završiti ovu našu školsku godinu. Sve na vrijeme,predati maturalne radnje, maturirati, možda upisati autoškole, zaposliti se… Pojavom korone, sve je to palo u vodu: promjena koje je donijela ova bolest nitko nije očekivao.

Veselila nas je ideja da ćemo i mi izlagati naše radove na Velesajmu, predstaviti našu školu budućim prvašima. Umjesto toga, doćekale su nas silne zabrane. Možda nam najteže pada zabrana izlazaka, nemogućnost druženja, šetanja, loptanja na školskom igralištu.

Školu završavamo preko interneta. O tome se pričalo kao o nečemo što bi moglo biti u dalekoj budućnosti. I nije nam to nimalo zabavno. Nosimo se s problemima. Svatko na svoj način :profesori, roditelji i mi učenici. Sve nas je ovo dočekalo nespremnima. Nismo imali vremena prilagoditi se ovakvom načinu rada. Možda de se nije dogodilo tako brzo, iz dana u dan, bilo bi lsigurno bolje. Unatoč tome, trudimo se najbolje što možemo.

Svi zajedno nadamo se da će sve biti puno bolje, kad sve ovo jednom prođe i da je ipak naša budućnost bolja od ove koja nas sutra čeka.

Borna Tušak 3 I